QH โบรกฯชี้ Q4/61โดดเด่นจาก Q สุขุมวิทเริ่มส่งมอบแนะซื้อเป้า 3.70 บ.
QH โบรกฯชี้ Q4/61โดดเด่นจาก Q สุขุมวิทเริ่มส่งมอบแนะซื้อเป้า 3.70 บ.
14 พ.ย. 2561

บล.เมย์แบงก์ กิมเอ็ง ระบุในบทิเคราะห์วันนี้(14พ.ย.)ว่า  บริษัท ควอลิตี้เฮ้าส์ จำกัด (มหาชน) หรือ QH รายงานกำไรสุทธิของ ไตรมาส3/61 ที่ 1,322 ล้านบาท (+17.2% เทียบช่วงเดียวกันของปีก่อน และ +55.8% เทียบไตรมาสก่อนหน้า) โดดเด่นกว่าเราและตลาดคาด 30%
โดยมาจาก 2 ปัจจัยหลักคือ 1) รายได้ที่มากกว่าคาดประมาณ 8% เท่ากับ 4,501 ล้านบาท (-12.1% เทียบช่วงเดียวกันของปีก่อน แต่ +34.3% เทียบไตรมาสก่อนหน้า) จากการรวมการขายที่ดิน 849 ล้านบาท 2) Gross Margin ที่ทำได้สูง New High ที่ 39.4% จากที่เราคาดที่ 34.4% ซึ่งรายได้ทั้งจากส่วนของการขายและค่าเช่ามี GP ที่ใกล้เคียงกันที่ 34.5% แต่ส่วนของการขายที่ดินมี GP ที่สูงถึง 59% ขณะที่ส่วนแบ่งกำไรจากบริษัทร่วมลงทุน 422 ล้านบาท (+10.6% เทียบช่วงเดียวกันของปีก่อน และ +2.7% เทียบไตรมาสก่อนหน้า)
ปรับรายได้ของปีนี้ลง 14% จาก 2 ส่วนคือคอนโดมิเนียม Q สุขุมวิทที่คาดว่าจะส่งมอบได้ต่ำกว่าเป้าที่ประมาณ 1,200 ล้านบาทและผลจากการปรับเป้า Presales ลงจาก 15,500 ล้านบาทเป็น 13,000 ล้านบาท (-7% เทียบช่วงเดียวกันของปีก่อน)
อย่างไรก็ตามเรามีปรับประมาณการของ Gross Margin ในปีนี้เพิ่มขึ้นจากเดิมที่ 34% เป็น 36.2% จาก 2 ประเด็นคือ GP ใน ไตรมาส3/61 ที่ทำได้ดีกว่าคาดและโครงการ Q สุขุมวิทที่มี GP สูงถึง 36-37% ดังนั้นแม้รายได้ลดลงเท่ากับ 16,226 ล้านบาท (-5.1% เทียบช่วงเดียวกันของปีก่อน) แต่ด้วยศักยภาพการทำกำไรที่ดีขึ้นทำให้คาดว่ากำไรสุทธิจะเพิ่มขึ้นเท่ากับ 4,050 ล้านบาท (+17% เทียบช่วงเดียวกันของปีก่อน) และคาดว่าทิศทางของกำไนสุทธิในไตรมาส4/61 จะดีขึ้น เทียบช่วงเดียวกันของปีก่อน และอ่อนตัว เทียบไตรมาสก่อนหน้า
QH ยังคงมีจุดเด่นที่ส่วนแบ่งกำไรจากบริษัทลูกที่ยังแข็งแกร่งและศักยภาพการทำกำไรที่ดีขึ้น รวมทั้งให้ผลตอบแทนจากเงินปันผลที่ประมาณ 6%+ จึงคงคำแนะนำTrading Buy ราคาเป้าหมาย 12 เดือนเท่ากับ 3.70 บาท/หุ้นด้วยเฉลี่ย PER ที่10 เท่า